Сыныптасы мен мұғалімді пышақтаған оқушы сот шешімімен психатриялық емдеуге жіберілді
DATE: 15:55, 30 Қыркүйек 2024 | GMT +5
TITLE: Сыныптасы мен мұғалімді пышақтаған оқушы сот шешімімен психатриялық емдеуге жіберілді
URL: https://kaz.inform.kz/news/siniptasi-men-mugalmd-pishaktagan-okushi-sot-sheshmmen-psihatriyalik-emdeuge-zhberld-d5c97d/
META: DATE: 15:55, 30 Қыркүйек 2024 | GMT +5
TOTAL WORDS: 176
AUTHOR(S):
TEXT: Қылмыстық іс жабық сот отырысында қаралды, сондықтан қылмыстың мән-жайын ашу мүмкін емес. -ның ісі Қылмыстық кодекстің бірнеше бабы бойынша қаралды. Сот амбулаторлық және стационарлық сот-психиатриялық сараптамаларын өткізу арқылы айыпталушы Ж. -ның есі дұрыс емес жағдайда қылмыс жасағанын анықтады. Соған сәйкес прокурор мен жәбірленушілер 17 жастағы бозбалаға психикалық ауруының болуына байланысты медициналық сипаттағы мәжбүрлеу шараларын қолдануды сұрады. «Қылмыстық кодекстің 16-бабының талаптарына сәйкес, қоғамға қауiптi іс-әрекеттi жасаған уақытта есi дұрыс емес күйде болған. Яғни созылмалы психикалық ауруы, психикасының уақытша бұзылуы, ақыл-есінің кемдігі немесе психикасының өзге де дертке ұшырауы салдарынан өзінің әрекеттерiнiң iс жүзiндегi сипаты мен қоғамға қауiптiлiгiн ұғына алмаған немесе оларға ие бола алмаған адам қылмыстық жауапкершілікке тартылмайды. Мұндай адамға медициналық сипаттағы мәжбүрлеу шаралары қолданылады», - деп түсіндірді өңірлік қылмыстық істер жөніндегі мамандандырылған ауданаралық соты. Сот шешімімен Ж. -ның психикалық ауруының болуына байланысты оған психиатриялық стационарда мәжбүрлеп емдеу түріндегі медициналық сипаттағы шаралар тағайындалды. Қаулы заңды күшіне енген жоқ. Еске сала кетейік, мамыр айында Павлодарда мектеп оқушысы сыныптасы мен мұғаліміне пышақ жарақатын салды. Ал, қыркүйекте Павлодарда 6-сынып оқушысы екі баланы пышақтады. Сондай-ақ Павлодарда колледж студенті оқытушыға пышақ жарақатын салды
